# Fraværsrutine for grunnskolen i Gjøvik kommune

Formål: Sikre barns rettighet og plikt til opplæring.

*FNs Barnekonvensjon*

* Artikkel 28; Alle barn har rett til utdanning.
* Artikkel 12; Alle barn har rett til å si sin mening, og deres mening skal bli tatt på alvor.

*Opplæringsloven* § 2- 1: Barn og unge har rett og plikt til grunnskoleopplæring.

*Opplæringsloven* § 13-10: Skoleeiers plikt til et forsvarlig system for oppfølging.

Det er viktig at barn får den opplæring de har krav på og at de får utvikle seg på en arena hvor alle barn og unge skal være. Det gode nærværet og tilhørighet fremmer god helse, god faglig og personlig utvikling. Målet med rutine om fravær er å øke det gode nærværet og gjennomføring av grunnskolen og videregående skole. De fleste barn har lite fravær.

Alle elever - alles ansvar.

# Definisjoner

Utdanningsdirektoratet: «Elevene har møteplikt til alle timer på alle årstrinn».

Utdanningsdirektoratet (2016) definerer fravær i grunnskolen slik:

*«Fravær i grunnskolen kan deles i dokumentert og udokumentert fravær. Det er dokumentert fravær av helsemessige grunner når foreldre gir beskjed og permisjon innvilget av skolen».*

# Hvordan vurdere fravær?

* Fravær er bekymringsfullt om det er skulk, langvarig ferietur, medisinsk grunn og vegring mot å gå på skolen. Det er viktig å være opptatt av fraværets mønster/funksjon like mye som av fraværets antall dager, timer og årsak.
* Vær spesielt oppmerksom på endringer i generell trivsel og atferdsmønster, samt diffuse fysiske plager og hyppige sykdomsperioder.
* Dersom barnet har fravær, skal ALT fravær vurderes uavhengig av alder og årsak til fravær.
* Fravær kan være bekymringsfullt uansett om det henger sammen med forhold på skole eller hjem og fritid.
* Elever kan ikke sykemeldes fra elevers rett og plikt til opplæring
* Elever kan etter sakkyndig vurdering fritas fra pliktig opplæring- § 2.1

# Alvorlig skolefravær/bekymringsfullt fravær som krever handling

* Eleven har en enkelttime eller mer ugyldig fravær
* Har høyt gyldig fravær, fem dager eller mer på tre måneder
* Har kommet for sent tre ganger på en måned
* Møter opp på skolen, går ikke inn til time eller forlater skolen

# Rutine på skolenivå

## Foresattes ansvar – melding om fravær og samarbeid omkring elevenes fravær

* Foresatte skal ta kontakt med skolen ved alle typer fravær - også timefravær.
* Foresatte skal kontakte skolen på første fraværsdag, via telefon – Transponder eller e-post.

## Kontaktlærers ansvar:

* Kontaktlærer har ansvar for fraværsføring- både timer og dager.
* Ved bekymring- informer ledelsen.
* Hvis skolen ikke får beskjed om fraværet fra foresatte, skal kontaktlærer ta kontakt med hjemmet.
	+ Hva er årsaken til fraværet?
	+ Er det bekymringsfullt at foresatte ikke gir skolen beskjed?
* Ved fravær fra timer tar kontaktlærer, på vegne av lærerteamet, kontakt med hjemmet.
	+ Hva er årsaken til fraværet?
	+ Er det noe skolen kan gjøre for å tilrettelegge bedre?
	+ Denne kontakten dokumenteres.

## Rektors ansvar:

* Rektor har ansvar for at rutinen gjøres kjent og etterleves av skolens ansatte.
* Rektor sørger for at foresatte informeres om skolens holdning til fravær og fraværsrutine. Skolens forventninger til foreldre vedrørende melding om fravær og samarbeid omkring elevenes fravær skal informeres om og legges på skolens ansvar.
* Oppfølging av bekymringsfullt fravær der man ikke oppnår kontakt med foresatte: Ta kontakt med skolekontoret.
* Rektor og skolens tverrfaglige team og kontaktlærer/team vurderer om fraværet gir grunn til bekymring
	+ Hva ligger l grunn for fraværet?
	+ Planlegger møte med foresatte, kartlegger fag og trivsel - hva skal vi gjøre videre?
	+ Lager en tiltaksplan som tar utgangspunkt i Trivselsmodell og Tiltakssirkel - drøfte og vurdere henvisning l PPT.
	+ Har foreldre behov for veiledning i forhold til daglige rutiner/samspill med barnet/ grensesetting og det å være foreldre – skolen hjelper til med å kontakte TFT.
	+ Samarbeid med barnevernet vurderes.
* Elever med fravær over 15 dager – uansett årsak - meldes skoleeier – eget skjema fylles ut i WebSak med beskjed i WebSak til saksbehandler i skoleadministrasjonen.
* Dersom eleven ikke møter på skolen til tross for tiltak, vurderes saken meldt til barneverntjenesten j*fr. Opplæringsloven § 2- 1 og Lov om barneverntjenester § 4- 4.*
* For elever med stort fravær skal skolen følge systematisk med på fraværet neste skoleår. Fast tema på oppstartsmøter i august og januar i skolens tverrfaglige team.
* Elever med kroniske lidelser skal ha dokumentasjon fra spesialisthelsetjeneste.
* Når en elev har hatt fravær på 10 dager eller mer og /eller stort timefravær, må det vurderes om det er forsvarlig å innvilges permisjon fra pliktig opplæring. *Jfr. Opplæringsloven §2-11.*
* Skolen må koordinere det tverrfaglige arbeidet i fraværssaker.
* I noen saker kan en kontakte kommunens Tverrfaglige Habiliteringsteam.